cyanic-selkie/wikianc huggingface dataset:
Петнаесетта македонска ударна бригада
Петнаесетта македонска ударна бригада (позната и како 15. Поречка бригада) била формирана на 12 септември 1944 година кај село Челопеци, Кичевско, која во моментот на формирањето била именувана како Поречка бригада. По воената реорганизација во с. Миокази, Охридско, на 25 септември 1944 година бригадата била преформирана и го добила формацискиот број Петнаесетта. До формирањето на бригадата дошло кога воената единица на Војче Трбиќ преминала во новата формација на Народноослободителна единица, откако во Порече навлегла Прилепската бригада. Била основана од Поречкиот народноослободителен партизански одред и 220 четници што пристапиле во НОАВМ. Во нејзин состав главно влегле еден баталјон од Првата македонска ударна бригада и четниците кои доброволно преминале во оваа бригада.
Команден состав
Командниот состав на бригадата го сочинувале:
Борбени дејства
Оваа бригада заедно со Петтата и Шестата бригада учествувала во борбените акции во реонот на Поречието, како и во вториот напад на Кичево и во расчистување на теренот, како и во борбите кај Струга и Охрид.
На 28 август 1944 година извршила напад врз пограничниот бугарски участок во село Здуње. Во борбата биле вклучени и бугарски авиони кои постојано бомбардирале и отворале митралески оган. Во борбата загинал и заменик командантот на Прилепската бригада Илија Игески, заедно со десетина други партизани од Поречката и Прилепската бригада. Поречката бригада кај Дреновец нанела загуба од дваесет бугарски војници, а над триесет биле ранети а поголем број заробени. Водела борби против германската борбена група Гулман и Пабс кај селата Марул, Алданци, Веселчани на 11 до 16 септември, Мажучиште, Страгомишта, Ново Село и Жубрино на 8 и 9 октомври 1944 година.
Во кичевското село Миокази била дополнета со еден баталјон од Првата македонска бригада и борци од Осумнаесеттата македонска дополнителна бригада и била преименувана во Петнаесетта македонска народноослободителна бригада во состав на Четириесет и осмата македонска дивизија на НОВЈ на 25 септември. .
Јужноамериканско првенство во фудбал 1935
Јужноамериканско првенство во фудбал 1935 — 13-то издание на првенството кое денес е познато како Копа Америка, главниот интернационален фубдалски турнир за државните репрезентации од Јужна Америка. Натпреварувањето било организирано од КОМНЕБОЛ, главното тело на Јужноамериканскиот фудбал, и се одржало во Перу од 6 јануари до 27 јануари 1935 година. На турнирот учествувале 4 репрезентации. Турнирот бил освоен од страна на Уругвај, второто место припаднало на репрезентацијата на Аргентина а третото на репрезентацијата на Перу. Ерминио Масантонио, репрезентативец на Аргентина, бил најдобар стрелец со четири голови.
Шест година по последното оджано првенство во 1929 година било одлучено турнирот повторно да се одржи. Турнирот немал трофеј, туку послужил како квалификација за Летните олимписки игри во 1936 година.
Учесници
1.
2.
3.
4.
Голгетери
4 гола
3 гола
2 гола
1 гол
Слободан Милошевиќ
Слободан Милошевиќ (, —, ) — југословенски и српски политичар и правник, претседател на Република Србија во периодот 1989–1997 и подоцна претседател на Србија и Црна Гора во периодот 1997–2000. Бил основач и претседател на Социјалистичката партија на Србија од нејзиното основање во 1990 година. Се стекнал со политичка моќ поради неговото залагање за измени на југословенскиот устав од 1974 поради маргинализацијата на Србите и немоќта да се справи со барањата за отцепување на Албанците на Косово. Ја предводел таканаречената „јогурт револуција“ со која преку масовни протести ги срушил владите на југословенските покраини Косово, Војводина, и Црна Гора, и ги заменил со свои послушници.
За време на неговото претседателствување со Србија во 1980-тите и 1990-тите уставот и законите биле променети така што им се намалила автономијата на покраините како Косово и Војводина, а политичкиот систем од еднопартиски бил заменет со повеќепартиски. По распадот на СФРЈ, српската армија, чиј врховен командант бил Милошевиќ, учествувала во војните во Хрватска, Босна и Херцеговина, и Косово. Во име на босанските Срби го потпишал Дејтонскиот договор од 1995, со кој бил ставен крај на војната во Босна. За време на бомбардирањето на СР Југославија од страна на НАТО во 1999, Милошевиќ бил обвинет од меѓународниот суд во Хаг за воени злосторства, геноцид, и злосторство против човештвото за време на војните во поранешна Југославија.
Милошевиќ се повлекол по протестите од 5 октомври 2000 година, кога демострантите го обвиниле за лажирање на претседателските избори. Бил уапсен на 31 март 2001 поради сомневање за корупција, злоупотреба на службената должност, и изборен фалсификат. Поради недостиг на докази, српскиот премиер Зоран Гинѓиќ потоа го предал на Хашкиот трибунал да му се суди за воени злосторства. Процесот траел пет години, но немало пресуда бидејќи Милошевиќ починал во затворската ќелија на 11 март 2006 поради срцев удар. Оженет бил со Мирјана Марковиќ со која имал две деца, Марија и Марко.
КК Работнички сезона 2016/17
Сезоната 2016/17 на КК Работнички била 25. сезона во Првата македонска кошаркарска лига и 71. сезона од неговото постоење. Клубот оваа сезона стигнал до полуфиналето во Купот и Првенството.
Предсезонски подготовки и промени
На почетокот на јули, извршниот директор на Работнички поднесол своја оставка. Ден потоа Диме Тасовски и Димитар Мираковски потпишале нов договор со Работнички за новата сезона. Исто така, во екипата бил задржан Виктор Ефремовски, Петар Николиќ, Ненад Станков, Бојан Крстевски како и Ѓорѓи Чековски. На местото на извршен директор бил назначен Оливер Тоновски. На крајот на август, организаторот на игра од минатата сезона - Андреј Цветковски, потпишал двегодишен договор со МЗТ Аеродром. Истовремено бил одржан и првиот тренинг на екипата во салата Градски Парк, каде бил присутен и интернационалецот Перо Антиќ и Кирил Павловски.
На почетокот на септември, тазе пензионираниот кошаркар, Тони Симиќ бил ангажиран да биде тренер на младинската школа. Истовремено, бившиот репрезентативец на Македонија, Владо Илиевски потпишал договор со важност од една година, но во истиот постоела клаузула која му овозможувала на Илиевски да замине во странство до крајот на календарската 2016 година. Исто како Илиевски, од Италија, пристигнал 19-годишниот Андреј Маслинко. Маслинко претходно играл во јуниорскиот тим на Пафони Омења во Серија А2. Договорот бил со рок на траење од три години. На крајот на септември, во редовите на Работнички пристигнал центарот Ненад Мишановиќ кој ланската сезона играл во КК Куманово.
По повод 70 години од создавањето на КК Работнички, на 30 септември во спортскиот центар Борис Трајковски, клубот ќе одигра натпревар со турскиот првак и европскиот вицепрвак од ланската сезона - Фенербахче. Исто така управата најавила изградба на нова сала, која ќе распише меѓународен тендер во ноември, за на истата локација. Легендата на македонска кошарка, Тодор Гечевски, на натпреварот против Фенербахче официјално се збогувал од активното играње кошарка. Пред натпреварот со Фенербахче, Работнички ги претставил дресовите за новата сезона. Ревијалниот натпревар завршил со победа на Фенербахче со резултат од 60:92.
На почетокот на октомври, кошаркарите од ланската сезона, Бојан Крстевски и Ивица Димчевски, потпишале за Кожув, односно Струмица. На крајот на ноември, за Работнички потпишал Канаѓанецот Николас Вигинс кој претходно настапувал за австралиски Мекеј Метеорс.
Ноември
Во првото коло на прволигашката сезона, Работнички му бил домаќин на Куманово 2009. Резултатот гласел 89:52 за Работнички. Николас Вигинс имал најмногу бодови - 19, кој заедно со Ѓорѓи Чековски и Ненад Мишановиќ завршиле со пет скокови, додека Владо Илиевски остварил 5 асистенции.
Кошаркарите на Работнички од ланската сезона, Јован Марковски и Ненад Станков, потпишале за Вардар.
Во второто коло Работнички и гостувал на Струмица која ја победил со 68:85. Диме Тасовски остварил 26 бода, Ненад Мишановиќ имал осум скокови, а Владо Илиевски завршил со десет асистенции.
Во третото коло Работнички дома го победил Вардар со резултат 92:65. Николас Вигинс со 17 бода бил најдобар стрелец, Ненад Мишановиќ имал шест скокови, и Владо Илиевски со шест асистенции како најдобар додавач.
Декември
Во четвртото коло Работнички му бил домаќин на Кожув и го победил со 81:80. Најдобар бодтер бил Диме Тасовски со 18 бода, Ѓорѓи Чековски завршил со седум скокови, додека Владо Илиевски остварил осум асистенции.
Во петтото коло Работнички му гостувал на АВ Охрид и го победил со резултат 53:71. Најдобри поединци биле Ѓорѓи Чековски со 18 бода, Диме Тасовски со осум скокови и Димитар Мираковски со шест асистенции.
Во шестото коло Работнички го победил Пелистер на домашен терен со резултат 90:53. Владо Илиевски и Николас Вигинс завршиле со 19 бода, Ѓорѓи Чековски имал 13 скокови, додека Виктор Ефремовски остварил шест асистенции. Во седмото коло Работнички на гости го победил Фени Индустри со 76:84. Димитар Мираковски бил најдобар бодтер во составот со 20 бода, Ѓорѓи Чековски бил со 9 скокови и Владо Илиевски со десет асистенции бил најдобар додавач.
Во осмото коло Работнички на гости загубил од Куманово 2009 со резултат 86:83. Истакнати поединци биле Ѓорѓи Чековски со 19 бода, Николас Вигинс со 11 скокови и Владо Илиевски со седум асистенции.
На почетокот на зимската пауза, Работнички не ја продолжил соработката со Николас Вигинс, при што кошаркарот си заминал од екипата.
Јануари
На почетокот на јануари, извршниот директор Оливер Тоновски си поднел оставка од клубот.
Во деветтото коло Работнички на домашен терен ја победил Струмица со резултат 104:64. Со 21 бод завршиле Виктор Ефремовски и Андреј Маслинко, притоа Маслинко имал и девет скокови, а Владо Илиевски остварил 11 асистенции.
Во десеттото коло Работнички на гости го победил Вардар со резултат 73:82. Најистакнати играчи биле Владо Илиевски со 20 бода и осум асистенции и Ненад Мишановиќ со 11 скокови.
На крајот на месецот, Илиевски потпишал нов договор со Работнички односно ја продолжил соработката до крајот на сезоната.
Февруари
Во единаесеттото коло Работнички на гости загубил од Кожув со 77:56. Ѓорѓи Чековски со завршил натпреварот со 14 бода и девет скокови, додека Петар Николиќ имал седум асистенции.
Младиот кошаркар Лука Петровски, кој последен пат играл за албанска Тирана, потпишал за Работнички.
Во дванаесеттото коло Работнички во Салата Градски Парк го победил АВ Охрид со 97:61. Науспешни кошаркари биле Виктор Ефремовски со 24 бода, Ненад Мишановиќ и Андреј Маслинко со девет скокови, и Ѓорѓи Чековски со седум асистенции. Поради повреда на рамото, Владо Илиевски го пропуштил престојниот Куп на Македонија 2017.
Во четвртфиналето од Купот на Македонија, Работнички во Салата Јасмин во Кавадарци го победил Куманово 2009 со резултат 87:81. Истакнати играчи биле Ненад Мишановиќ со 23 бода и осум скокови, како и Димитар Мираковски со седум асистенции.
Во полуфиналето од Купот, Работнички изгубил од Карпош Соколи 2000 со 78:92. Најуспешни кошаркари биле Диме Тасовски со 23 бода, Ненад Мишановиќ со девет скокови и Димитар Мираковски со седум асистенции.
Во тринаесеттото коло Работнички на гостински терен го победил Пелистер со 95:60. Андреј Маслинко завршил со 23 бода и 13 скокови, додека Димитар Мираковски остварил десет асистенции.
Март
Во четиринаесеттото коло Работнички во Салата Градски Парк загубил од Фени Индустри со 83:86. Диме Тасовски постигнал 30 бода и седум скокови, исто толку скокови како Ѓорѓи Чековски, додека Петар Николиќ и Димитар Мираковски оствариле по пет асистенции. Работнички ја завршил Првата лига (првиот дел) на второто место и продолжил во Супер лигата.
Ѓорѓи Чековски поради повреда на мускулот не можел да настапува против Карпош Соколи 2000 во првото коло од Супер лигата.
Работнички загубил од Карпош Соколи на гости со резултат 94:90. Најдобар стрелец бил Диме Тасовски со 37 бода, Ненад Мишановиќ имал осум скокови, а Димитар Мираковски завршил со осум асистенции. Во второто коло Работнички дома го победил Куманово 2009 со 87:69. Најуспешен кошаркар бил Ненад Мишановиќ со 29 бода и 11 скокови, додека најдобар додавач бил Димитар Мираковски со девет асистенции.
Во третото коло Работнички на гости загубил од МЗТ Аеродром со 87:68. Истакнати играчи биле Диме Тасовски со 25 бода, Ненад Мишановиќ со девет скокови и Владо Илиевски со осум асистенции.
Април
Во четвртото коло Работнички дома го победил Кожув со 68:67. Најуспешен кошаркар бил Владо Илиевски со 13 бода и четири асистенции, додека Диме Тасовски и Ненад Мишановиќ завршиле со седум скокови. Во петтото коло Работнички го победил Фени Индустри на домашен терен со 84:69. Со најмногу бодови бил Диме Тасовски кој завршил со 22 бода како и шест скокови, исто колку и Ненад Мишановиќ, а Димитар Мираковски имал пет забележани асистенции.
Во шестото коло Работнички на свој терен го победил Карпош Соколи 2000 со 79:74. Ѓорѓи Чековски бил најдобар бодтер со 22 бода, Диме Тасовски остварил девет скокови, додека Владо Илиевски забележал осум асистенции.
Во седмото коло Работнички на гости загубил од Куманово 2009 со 79:77. Истакнати играчи биле Диме Тасовски со 16 бода и Димитар Мираковски со седум скокови и 11 асистенции.
Во деветтото коло Работнички на гости го победил Кожув со 75:82. Ненад Мишановиќ завршил со 23 бода и 13 скокови, додека Владо Илиевски бил најдобар додавач со 11 асистенции.
Во десеттото коло Работнички го поразил домаќинот Фени Индустри со 61:89. Најистакнати кошаркари биле Ненад Мишановиќ со 18 бода и девет скокови, додека Владо Илиевски забележал пет асистенции.
Работнички завршил на второто место во Супер лигата и обезбедил пласман во разигрувањето.
Мај
Во првиот натревар во полуфиналето од разигрувањето, Работнички дома загубил од Карпош Соколи 2000 со 76:77. Диме Тасовски завршил со 19 бода, Ѓорѓи Чековски имал девет скокови, а Владо Илиевски остварил седум асистенции.
Во вториот натпревар Работнички на гости загубил од Карпош Соколи 2000 со резултат од 90:79. Ѓорѓи Чековски имал 26 бода, Ненад Мишановиќ бил со девет скокови, додека Владо Илиевски завршил со девет асистенции.
Во третиот натпревар Работнички повторно загубил дома со резултат од 65:76 и со 0-3 во победи бил елиминиран. Најуспешни кошаркари на натпреварот биле Ѓорѓи Чековски со 15 бода, Ненад Мишановиќ со 12 скокови и Димитар Мираковски со седум асистенции.
Играчки состав
{| border="1" cellpadding="4" cellspacing="0" width="930px" align:text="center" ! style="background-color:red; color:white;" align="center"| број ! style="background-color:red; color:white;" align="center"| име ! style="background-color:red; color:white;" align="center"| висина (см) ! style="background-color:red; color:white;" align="center"| позиција ! style="background-color:red; color:white;" align="center"| години ! style="background-color:red; color:white;" align="center"| националност ! style="background-color:red; color:white;" align="center"| пристигнал во (година) ! style="background-color:red; color:white;" align="center"| претходен клуб !colspan=8|Повремени играчи од младинските погони на Работнички
Извор: Македонска Кошаркарска Федерација eurobasket.com
Играчи кои го напуштиле клубот за време на сезоната
{| border="1" cellpadding="4" cellspacing="0" width="1050px" align:text="center" ! style="background-color:red; color:white;" align="center"| број ! style="background-color:red; color:white;" align="center"| име ! style="background-color:red; color:white;" align="center"| висина (см) ! style="background-color:red; color:white;" align="center"| позиција ! style="background-color:red; color:white;" align="center"| години ! style="background-color:red; color:white;" align="center"| националност ! style="background-color:red; color:white;" align="center"| пристигнал во (година) ! style="background-color:red; color:white;" align="center"| претходен клуб ! style="background-color:red; color:white;" align="center"| заминал во (година) ! style="background-color:red; color:white;" align="center"| следен клуб Крило||align="center"|25|||| align="center"|2016 || Мекеј Метеорс || align="center"|2016 || Оренџвил А'с
Стручен штаб
{| border="1" cellpadding="4" cellspacing="0" width="340px" align:text="center" ! style="background-color:red; color:white;" align="center"| име ! style="background-color:red; color:white;" align="center"| функција
Извор: Македонска Кошаркарска Федерација
Статистика
Легенда
Сер (општина)
Сер (Δήμος Σερρών, Димос Серон) — општина во Серскиот округ, Егејска Македонија, во состав на областа Централна Македонија во денешна Грција.
Населени места
Општина Сер е создадена на 1 јануари 2011 г. согласно законот „Каликратис“ со спојување на шесте стари општини Каваклија, Капетан Митруси, Ќоспекли и Сер како и самостојните општински целини Горно Броди и Фраштани.
Општинска единица Горно Броди
Општинската единица Горно Броди опфаќа само едно село — Горно Броди (Άνω Βροντού).
Општинска единица Каваклија
Општинската единица Каваклија со седиште во Каваклија (Левконас) ги опфаќа следниве населени места:
Општинска единица Капетан Митруси
Општината е наречена по гркоманскиот андартски капетан Димитар Гоголаков (наречен Капетан Митруси), кој е роден во с. Хомондос (денес Митруси). Ги опфаќа следниве општински оддели и населени места:
Општинска единица Сер
Општинската единица опфаќа еден град и 10 села во Серското Поле и по западните падини на планината Сминица. Седиштето е во Сер.
Општинска единица Фраштани
Општинската единица Фраштани опфаќа само едно село — Фраштани (Ορεινή).
Општинска единица Ќоспекли
ОПштинската единица Ќоспекли со седиште во Ќоспекли (Скутари) ги опфаќа следниве општински оддели и населени места:
Список на ѕвезди во соѕвездието Береникина Коса
Ова е список на позначајни ѕвезди во соѕвездието Береникина Коса, надолно подредени по сјајност.
NGC 953
NGC 953 — елиптична галаксија во соѕвездието Триаголник, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 953 се споменува и како UGC 1991, MCG 5-7-1, CGCG 504-104, CGCG 505-1.
Откривање
Објектот е откриен на 26 септември 1865 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 953 е од видот E0. Видливиот сјај со голо око изнесува 13,5 m, а оној во рамките на интервалот од минималната до максималната честота 14,5 m, додека површинскиот сјај изнесува 14,1 m/лм2. NGC 953 има привидни димензии од 1,3' х 1,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 31 м 9,8 с, а неговата деклинација, односно висината на лакот на тој агол, + 29° 35' 20".
Други поделби
Проучување на NGC 953 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 9586. Во рамките на атласот на длабокото небо, Уранометрија 2000.00, објектот припаѓа на групата означена со бројот 93; додека во Каталогот на основни ѕвезди (GSC) е групиран под бројот 1779. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1301.
Чатарина Ларсон
Ингрид Чатарина Ларсон е шведска глумица родена на 2 април 1947 година во Стокхолм.
Првото појавување на Ларсон било со нејзиниот татко, во „Лисебергштетерн“ во 1964 година, во естрадното шоу „Тато во воздухот“. Студирала на драмското училиште во Малме од 1967-1970 година, а подоцна работела во стадиумот Стокхолмс од 1970-1976 година, а подоцна и во театарот во Сканин. Таа има работено како наставник во театарско училиште во Стокхолм. Во 1979 година, таа била наградена со стипендија за театарско друштво Даниел Енгдал. Таа е ќерка на глумецот и уметник Егон Ларсон и пејачот Гун Ларсон.
Ерес
Ерес или кривоверство — отстапување или промена на некој систем на верувања, особено на религија, која промена се противи на претходно воспоставените канони на тој систем на верувања. Оној кој се приклонува кон кривоверството се нарекува „кривоверец“ или „еретик“.
Космос-1756
Космос-1756 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 6 јуни 1986 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6000 килограми. Космос-1756 бил надгледувачки сателит.
Гера-Ауе
Гера-Ауе (Gera-Aue) — општинска заедница во округот Земерда, во сојузната покраина Тирингија, Германија. Седиштето на општинската заедница се наоѓа во градот Гебезе.
NGC 2832
NGC 2832 — елиптична галаксија во соѕвездието Рис, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2832 се споменува и како UGC 4942, MCG 6-21-15, CGCG 181-24, Arp 315.
Откривање
Објектот е откриен на 13 март 1850 година од страна на Вилијам Парсонс, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2832 е од видот E2. Видливиот сјај со голо око изнесува 11,9 m, а оној во рамките на интервалот од минималната до максималната честота 12,9 m, додека површинскиот сјај изнесува 13,5 m/лм2. NGC 2832 има привидни димензии од 3' х 2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 19 м 46,8 с, а неговата деклинација, односно висината на лакот на тој агол, + 33° 44' 59". Положбениот агол на објектот е во износ од 160°.
Шт’пеза
Шт’пеза — село во јужна Албанија. Селото се наоѓа во областа Гирокастра.
Днепропетровска Област
Днепропетровската Област (украински: Дніпропетровська область) — област во југоисточниот дел на Украина, најважен индустриски регион во државата. Административен центар на областа е градот Днипро.
Географија
Днепропетровската Област има вкупна површина од 31.914 км2 (5,3% од Украина). На запад се граничи со Николаевската и Киривоградската област, на север со Полтавската и Харковската област, на југ со Запорошката и Херсонската Област, на исток со Донечката област. Во областа има 1.484 села и 13 градови. Најголемата река е Днепар.
Демографија
Според пописот на населението во 2001 година, во Днепропетровската Област живеат најмногу Украинци (79,3%), а останатите се Руси, Белоруси, Евреи, Ерменци.
Челичноглава пастрмка
Челичноглава пастрмка — име за анадромната калифорниска пастрмка (Oncorhynchus. m. irideus) или пастрмката со црвена лента (O. m. gairdneri). Овие пастрмки потекнуваат од слатководните и океански екосистеми низ Северна Америка, но денес се населени на сите континенти освен Антакртикот. Челичноглавите пастрмки за своја одбрана користат водни препреки како вегетација, карпи и паднати дрва. Тие мигрираат за мрестење во летните и зимските месеци.
Зелен анархизам
Зелен анархизам — идеологија која настојува да се спои анархизмот со еколошките содржини, односно става нагласок на заштита на околината со помош на укинување на државата и низна замена би биле анархистичките заедници кои би биле поблиску до природата. Меѓу зелените анархисти постои и струја тн. анархо-примитивци кои сметаат како технологијата е предуслов за постоење на државата и загадување на околината, таа технологија мора да се отфрли. Од нив се разликува струја тн. технолошки позитивни зелени анархисти кои сметаат дека технологијата ќе овозможи создавање анархистички заедници во хармонија со природата.
Е3 Саксо Банк Класик 2022
Е3 Саксо Банк Класик 2022 — 64. издание на велосипедската еднодневна трка Е3 Саксо Банк Класик, која се одржала на 25 март како деветти настан во сезоната на Светската турнеја.
Екипи
Бидејќи Е3 Харелбеке е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Шест професионални континентални екипи биле поканети, со што била заокружена главната група од 25 екипи.
Штајнберг (Саксонија)
Штајнберг (Steinberg) — општина во округот Фогтланд, во Саксонија, Германија. Била основана во 1994 со спојување на трите села Ротенкирхен, Вернесгрин и Вилденау и била именувана по соседниот врв Штајнберг (661 м), дел од Рудните Планини.
Во Вернесгрин се наоѓа пиварницата Вернесгринер.
Фрадес
Фрадес— општина во Шпанија, во покраината А Коруња во автономната заедница Галиција, Шпанија.
Браница (Бања)
Браница  — археолошко наоѓалиште во кочанското село Бања. Претставува населба од доцната антика.
На 1 км северно од селото, на еден зарамнет простор од 30 × 30 м, на површината на нивите се среќаваат фрагменти од керамички садови, тегули, питоси и покривни ќерамиди.
Фидија
Фидија бил старогрчки вајар.
Сарандиново
Сарандиново — село во Општина Долнени, во околината на градот Прилеп.
Фидија
Дела
Најпознато дело на Фидија е кипот на Зевс во храмот во Олимпија, изработен од злато и од слонова коска. Според пишувањето на Паузанија, кога го завршил кипот, Фидија го прашал богот дали е задоволен од сработеното, а Зевс удрил со гром во подот на храмот, осветлувајќи го кипот со небесен оган.
Сарандиново
Географија и местоположба
Сарандиново се наоѓа во северниот дел на Прилепското Поле, во средишниот дел од територијата на Општина Долнени, непсоредно до патот Прилеп-Македонски Брод. Селото е рамничарско и се простира на надморска височина од 610 м. Неговиот атар зафаќа површина од 4,9 км2. Соседни села се: Ропотово, Жабјани и Пешталево од север, Браилово од североисток, Долнени од југоисток, Кошино од северозапад, Дабјани од запад, Бело Поле, Кутлешево и Новоселани од југозапад. Од Прилеп е оддалечено 18 км.
Месности во селскиот атар се: Мера, Мала Рада, Дрварски Пат, Пречни Пат, Јаширица, Орлоица, Дупка и Караорман. Останатите делови од селскиот атар се: Врба, Шест Круши, Завој, Ќортаница, Црна Нива, Горни Ливади, Тумба, Смрека, Криви Слогови, Корија, Голема Нива, Трлиште, Падарчица, Гробишта, Близначиња, Болиоч, Кинатица, Само Дабче и Талеј Дабја.
Историја
Остатоци од стара населба на местото на селото се среќаваат во месноста Тумба покрај патот за Браилово и во Падарчица јужно од селото. Мештаните на овие места за време на обрабоување на земјиштето најдувале камења од ѕидови и ќерамиди. Постарите жители на селото раскажувале:
"„На овие места, селаните за време на орења најдувале камења од ѕидови и ѓерамиди. Во Сарандиново старите селани раскажувале: „Некогаш нашите дедовци живееле во село, кое се викало Бурилово, Кога се испустило Бурилово, дедовците дошле овде, направиле колиби и така се формирало Сарандиново. Во тоа време се бегало од болеста чума, која ги убивала и луѓето и стоката.“"
Селото Бурилово во атарот на на денешното село Пешталево, недалеку од Сарандиново. Раселувањето од ова село се случило на почетокот од XIX век кога во Сарандиново дошле предците на најстарите родови – Дашковци и Младеновци. Според свеочењата на мештаните, во турско време земјата била агаларска, а само Дашковци и Младеновци имале свои куќи и земја во посед. Во тој период, во селото имало три чифлизи: два прилепски и еден дебарски. Сопствениците на првите чифлизи биле Турчин по име Рушит и христијанин по име Гиго Маламан, а дебарскиот чифлиг им припаѓал на родот Ќуљафковци. Во тој период, селото било дел од Прилепската каза на Отоманското Царство.
По Првата светска војна, државната власт им ја поделила чифлик-сајбиската земја на затекнатите и доселените македонски родови. Околу една четвртина од селскиот атар тогаш ја купиле селаните од Долнени.
Население
Во пописните дефтери од 1467/68 година Борилово (Сарандиново) е регистрирано како ненаселена мезра, а во 1568/69 тука живееле 10 македонски христијански семејства и 7 неженети.
Во делото „Етнографија на вилаетите Адријанопол, Монастир и Салоника“ се вели дека во 1873 г. Сарандиново било село со 22 домаќинства и 85 жители Македонци.
Според статистиката на Васил К’нчов („Македонија, Етнографија и статистика“) од 1900 година, во Сарандиново имало 120 жители Македонци христијани. По податоците на секретарот на Бугарската егзархија Димитар Мишев („La Macédoine et sa Population Chrétienne“), во 1905 година Сарандиново било село со 128 жители Македонци.
Според пописот од 2002 година, во селото Сарандиново живеат 98 жители, сите Македонци.
Според последниот попис од 2021 година, во селото живееле 93 жители, сите Македонци.
Родови
Сарандиново е македонско село.
Родови во селото се: Дашковци и Младеновци доселени се на почетокот од XIX век од раселеното село Бурилово, во родот Дашковци се знае следното родословие: Васил (жив на 68 г. во 1950-тите) Велко-Стојан-Кочо, основачот на родот кој дошол од раселеното село Бурилово; Симоновци доселени се во 1908 година од иселеното село Големо Мраморани; Гиновци и Микајле доселени се од селото Лупште во Порече, првите во 1936 година, а вторите во 1954 година; Нешковци доселени се во 1936 година, пред тоа живееле во Бело Поле и Житоше; Стојчевци (1 к.) доселени се во 1936 година од селото Сушица во Порече; Настевци доселени се во 1936 година од селото Зркле во Порече; Ефремовци доселени се во 1936 година од селото Рамне во Порече; Сиљановци (1 к.) доселени се во 1936 година од селото Манастирец (Горни или Долни) Порече; Павлевци доселени се во 1936 година од селото Могилец во Порече.
Општествени установи
Во селото работи подрачното основно училиште „Ѓорче Петров“, каде што се изведува настава до петто одделение.
Самоуправа и политика
Селото влегува во рамките на Општина Долнени од 1952 година.
Избирачко место
Во селото постои избирачкото место бр. 1492 според Државната изборна комисија, сместено во просториите на основното училиште.
На претседателските избори во 2019 година, на ова избирачко место биле запишани вкупно 77 гласачи.
Иселеништво
Се знае за следните иселеници од селото Сарандиново: Јакофовци (4 к.) иселени се во селото Бело Поле. Мартиновци (2 к.) иселени се во селото Локвени. Од селскиот род Дашковци има иселеници во Прилеп (три семејства) и во Софија, Бугарија (пет семејства). Од родот Младеновци има иселеници во Прилеп (четири семејства)
Ивица Милевски
Ивица Милевски (р. во ) — универзитетски професор на Институтот за географија при Природно-математичкиот факултет на Скопскиот универзитет.
Образование
Основно и средно училиште завршил во Куманово. Во 1995 година дипломирал на Институтот за географија при Природно-математичкиот факултет (ПМФ). Следната година, на истиот институт се запишал на постдипломските студии - насока просторно планирање, на што и магистрирал во 2001 година. Докторирал на ПМФ во 2006 година на тема „Геоморфологија на Осоговскиот планински масив“, со што се стекнал со титула доктор на географски науки.
Кариера
Во 1996 година е примен како стручен соработник на Институтот за географија при ПМФ. Во 1999 година е избран во звањето помлад асистент, а во 2002 година, по магистрирањето, е избран во звањето асистент. Во овој период изведува вежби од повеќе предмети, главно од доменот на физичката географија. Во 2006 година бил избран за доцент, во 2011 година за вонреден професор, а во 2016 година за редовен професор на Институтот за географија при ПМФ.
Од изборот за доцент, изведува предавања од предметите: математичка географија, земјата и вселената, педогеографија, ерозија на почвата, далечинска детекција, геоинформатика и туристички информациски системи. Исто така, предава на вториот и третиот циклус студии на Институтот за географија. До сега, бил ментор на 2 докторанти, член на комисии на 4 докторски дисертации, како и ментор на повеќе магистранти. Има издадено еден универзитетски учебник, 3 предметни скрипти, еден учебник по географија за основно образование за дијаспората (во соавторство) и една научно-популарна книга „Вселена“ (во соавторство).
Научна дејност
Неговата научна дејност е главно од областа на физичка географија и ГИС. Во таа смисла, до сега има објавено 120 научни трудови, од кои 42 во меѓународни списанија и 14 во списанија со импакт фактор. Исто така има објавено 5 поглавја во реномирани меѓународни монографии.
Автор е на околу 20 публикувани карти и ГИС производи, како и на Географски атлас на Светот во издание на Просветно Дело од Скопје. Исто така бил клучен национален ГИС експерт за изработка на Педолошка карта на Република Македонија во размер 1:200 000 и 1:50 000. До сега учествувал во преку 70 домашни и меѓународни, научни и апликативни проекти и стратегии, од кои во 14 како раководител на експертски тим и уште во 11 како клучен експерт за дадена специјалност. Учествувал на над 50 научни конференции, од кои 24 меѓународни и 2 светски конференции (IAG Geomorphology, Paris-2013; Geomorphometry, Poznan-2015). Бил член на научниот и организацискиот одбор на повеќе домашни и меѓународни конференции. Исто така, бил гостувачки уредник, член на уредувачки одбор и рецензент на повеќе престижни меѓународни научни списанија, како Frontiers in Environmental Sciences, Sustainability, Applied Sciences и други.
Издаваштво
Ивица Милевски е главен уредник на стручно-научното географско списание Географски Разгледи. Во 2011 година го покренува првиот географски портал во Република Македонија ИГЕО (со околу половина милион прегледи), во кој до сега има објавено околу 280 авторизирани статии (од вкупно 1100). Бил рецензент во повеќе меѓународни списанија.
Рио Негро (покраина)
Рио Негро (Río Negro) е покраина во Аргентина, сместена на северниот раб од Патагонија. Се граничи со покраините Чубут, Неукен, Мендоза, Лапампа и Буенос Аирес. На исток излегува на Атлантикот.
Географија и клима
На северот од Патагонија, реката Лимај служи како природна граница со Неукента на запад, и реката Колорадо и Ла Пампа на север.
Плодните долини на Андите примаат повеже од 2000 мм годишни врнежи од дожд, додека другиот дел едвај 200 мм. летата претежно се топли, но во зима снег може да се забележи на островите Чоеле Чоел.
Стопанство
Економијата во покраината е сконцентрирана на земјоделството по тековите на големите реки. Тука се произведува околу 40% од вкупното аргентинско производство на јаболка и сокови.
Рибарството во Атлантикот има годишен улов на 11.000 тони на риба и 8.000 на друга морска храна. Голем дел оди за извоз.
Туризам
Има две главни туристички места: Андите и Атлантскиот брег.
Административна поделба
Провинцијата е поделена на 13 департмани (departamentos).
Милош Теодосиќ
Милош Теодосиќ (српски:Милош Теодосић, роден на 19 март 1987 година во Ваљево) е српски кошаркар плејмејкер на Виртус Болоња.
Тој исто така ја претставувал српската кошаркарска репрезентација на меѓународно ниво. Теодосиќ помогнал на српската репрезентација да го освои сребрениот медал на Европското првенство во 2009 година, како и сребрениот медал на ФИБА Светското првенство во кошарка во 2014 година, за да биде избран во сите-натпреварувачки тимови во двете натпреварувања. Исто така на Олимписките игри во Рио во 2016 година, го освоил сребрениот медал. Тој бил назначен на ФИБА европски играч на годината во 2010 година, и во 2016 година, тој бил прогласен за најдобар не-НБА играч во светот од страна на НБА тренерите, како и Европски играч на годината од страна на La Gazzetta dello Sport.
Космос-1757
Космос-1757 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 11 јуни 1986 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6000 килограми. Космос-1757 бил воен сателит за фотографска картографија.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 90,0 минути, додека аголот на наклонетост на орбиталната рамнина во однос на рамнината на екваторот изнесувала 82,3°. Најголемото растојание од Земјата го достигнал на 389 км, а најмалото на 161.
Јелена Жигон
Јелена Јовановиќ Жигон ( Белград, 3 ноември 1933 година - Белград, 10 април 2018 година ) беше српска и југословенска глумица. Нејзиниот сопруг беше глумецот Стево Жигон, а ќерка и е глумицата Ивана Жигон.
Животопис
Родена е на 3 ноември 1933 година. во Белград. глуми во голем број филмови и телевизиски серии во текот на нејзината кариера. Првата улога ја оствари во 1950 година. во филмот Општинско дете. Таа имала значајни улоги во филмовите на Жикина династија, Капетан Леши, Утро, Првиот граѓанин на малиот град и многу други. Таа се здоби со поголема популарност со улогата на Јелена Тодоровиќ во Жикина династија.
Таа почина на 10 април 2018 година. во Белград, по кратко заболување. Погребана е на Новите гробишта во Белград.
Големо Градиште (Здуње)
Големо Градиште — археолошко наоѓалиште во гостиварското село Здуње. Претставува градиште од доцноантичкото време и средниот век. Се наоѓа на 1 км северно од селото, на висок рид со зарамнето плато, каде се гледаат грамади од кршен камен, а делумно и темели од одбранбен бедем. Површината на градиштето има пречник од 130 м. Долната зона на наоѓалиштето е позната под името Мало Градиште и претставува составен дел на фортификацијата. Градиштето има извонредно добра стратешка положба за обезбедување на крајната југозападна периферија на Горни Полог.
Дидје Кело
Дидје Патрик Кело ( Didier Patrick Queloz, роден на 23 февруари 1966 година ) — швајцарски астроном. Тој е професор на Универзитетот во Кембриџ, каде е и член на колеџ Тринити и професор на Универзитетот во Женева. Заедно со Мишел Мајор, во 1995 година открил егзопланета во орбитата на ѕвезда од сончев тип. За ова откритие, тој ја сподели Нобеловата награда за физика во 2019 година со мајорот и Џим Пиблс.
Тој неодамна изјави дека луѓето ќе можат да најдат вонземски живот во наредните 30 години.
Интердом
Други имиња
Историја на создавањето
Меѓународниот дом за сираци Иваново е основан на 1 мај 1933 година на иницијатива на Стасова, претседател на МОПР (Меѓународната организација за помош на борците на револуцијата) и работниците од Иваново-Вознесенск за деца чии родители се во затвори во реакционерните и фашистички режими. Средствата за изградба на првиот комплекс згради беа собрани од доброволни донации од Ивановски работници и обични луѓе од другите региони на Советскиот Сојуз, како и од филијалите на МОПР во Германија, Швајцарија, Данска, Норвешка и други земји. Создавањето на таков сиропиталиште беше манифестација на интернационализмот и добрата волја на советските граѓани во однос на децата без родители на антифашистичките борци.
Оригиналниот архитектонски комплекс е дизајниран од Николај Иванович Порхунов. Зградата била изградена во стил на конструктивизам и од птичја перспектива наликувала на чекан и срп. Во 1992 година, на местото на урнатата зграда (вреден архитектонски споменик) се изградени нови згради според проектот на Гипровуз.
Активност
Првите ученици беа деца на антифашисти од Германија, Грција, Австрија, Бугарија, Унгарија, Италија и многу други места. За време на шпанската граѓанска војна, шпанските деца дојдоа во Меѓународната куќа повеќе од еднаш. Развојот на револуционерните настани во Кина донесе многу кинески ученици во Меѓународната куќа.
Меѓународната куќа Иваново им стана втор дом. Животот, историјата и културата на земјата ги обединија сите во една заедница со советскиот народ, што јасно се манифестираше за време на Големата патриотска војна, кога 54 ученици доброволно отидоа на фронтот. Од нив 17 не се вратиле.
Во текот на неговата речиси осумдесет и петгодишна историја, деца од повеќе од 80 земји во светот биле затвореници во сиропиталиштето. Етничкиот состав на децата на Меѓународната куќа стана показател за општествените потреси во различни делови на светот. Револуционерното движење во Иран - ирански деца, државни удари во Грција и Чиле - грчки и чилеански деца, граѓански војни во африканските земји - деца од Ангола, Етиопија и Нигерија.
Модерност
Со текот на годините, во Интердомот беа воспитувани големи групи деца од зоните на природни катастрофи, катастрофи предизвикани од човекот и национални конфликти. Во моментов, повеќе од 350 деца од различни националности од многу делови на Русија, од блиско и далечно странство живеат и се воспитуваат во Интердомот.
Во 1991 година, Interdom го доби својот модерен изглед. Заврши изградбата и реконструкцијата на комплексот згради на оваа институција. Денес тоа е најголемиот сиропиталиште во Русија со уреден простор, удобен станбен комплекс, светло и опремено училиште, спортски сали, затворен базен и прекрасна концертна сала.
Јаглерод диоксид
Јаглерод диоксид (хемиска формула ) е хемиско соединение составено од молекули од кои секоја има по еден атом на јаглерод поврзан со ковалентна двојна врска за два атоми на кислород. Се наоѓа во гасовита агрегатна состојба на собна температура. Во воздухот, јаглеродниот диоксид е проѕирен за видливата светлина, но апсорбира инфрацрвено зрачење, дејствувајќи како стакленички гас. Тоа е гас во траги во Земјината атмосфера со 421 дел на милион (ppm) или околу 0,04 % зафатнински удел (од мај 2022 година), кој се зголемил од прединдустриските нивоа од 280 ppm. Согорувањето на фосилните горива е примарна причина за овие зголемени концентрации на CO2 и исто така примарна причина за климатските промени. Јаглерод диоксидот е растворлив во вода и се наоѓа во подземните води, езерата, ледените капи и морската вода. Кога јаглеродниот диоксид се раствора во вода, тој формира карбонат, главно бикарбонат, што предизвикува закиселување на океаните како што се зголемуваат нивоата на CO2 во атмосферата.
Како извор на достапен јаглерод во јаглеродниот циклус, атмосферскиот CO2 е примарен извор на јаглерод за живот на Земјата. Неговата концентрација во прединдустриската атмосфера на Земјата од доцниот прекамбриум е регулирана од организми и геолошки феномени. Растенијата, алгите и цијанобактериите користат енергија од сончевата светлина за да синтетизираат јаглехидрати од јаглерод диоксид и вода во процес наречен фотосинтеза, кој произведува кислород како отпаден производ. За возврат, кислородот се троши и CO2 се ослободува како отпад од сите аеробни организми кога ги метаболизираат органските соединенија за да произведат енергија со дишење. CO2 се ослободува од органските материјали кога тие се распаѓаат или согоруваат, како на пример при шумски пожари. Бидејќи растенијата бараат CO2 за фотосинтеза, а луѓето и животните зависат од растенијата за храна, CO2  е неопходен за опстанок на животот на земјата.
Јаглерод диоксидот е 53 % погуст од сувиот воздух, но е долговечен и темелно се меша во атмосферата. Околу половина од вишокот на емисии на CO2 во атмосферата се апсорбираат од копнените и океанските јаглеродни одводи. Овие одводи можат да станат заситени и испарливи, бидејќи распаѓањето и шумските пожари резултираат со ослободување на CO2 назад во атмосферата. CO2 на крајот се задржува (се складира на долг рок) во карпите и органските наоѓалишта како јаглен, нафта и природен гас. Секвертираниот CO2 се ослободува во атмосферата преку согорување на фосилни горива или природно од вулкани, топли извори, гејзери и кога карбонатните карпи се раствораат во вода или реагираат со киселини.
CO2 е разновиден индустриски материјал, кој се користи, на пример, како инертен гас при заварување и противпожарни апарати, како гас под притисок во воздушните пиштоли и за искористување на маслото и како суперкритичен течен растворувач при декофеинирање на кафе и суперкритично сушење. Тој е нуспроизвод на ферментација на шеќери во лебот, пивото и правењето вино и се додава во газирани пијалоци како селцер и пиво. Има остар и кисел мирис и генерира вкус на сода вода во устата, но при вообичаени концентрации е без мирис.
Структура, сврзување и молекулски вибраци
Симетријата на молекулата на јаглерод диоксид е линеарна и центросиметрична во нејзината рамнотежна геометрија. Должината на јаглерод-кислород врската во јаглерод диоксидот е 116,3 pm, значително пократка од приближно 140-pm должината на типична единечна C–O врска и пократка од повеќето други функционални групи со повеќекратна C–O врска, како што се карбонилите. Бидејќи е центросиметрична, молекулата нема електричен диполен момент.
Џани Версаче
Џани Версаче (итал. Gianni Versace) е италијански моден творец (, -, ) кој се смета за едно од најпознатите имиња на италијанската мода во светот. Неговиот моден правец успеал да направи успешен спој меѓу елегантниот и спортскот стил, меѓу машкиот и женскиот од друга страна и на тој начин дал свој печат во светската мода промовирајќи го италијанскиот дизајн и творба. Основач е на модната куќа Gianni Versace SpA, која денес е управувана од страна на неговото семејство.
Јаглерод диоксид
Структура, сврзување и молекулски вибраци
Како линеарна триатомска молекула, има четири вибрациони модови како што е прикажано на дијаграмот. Во модовите на симетрично и антисиметрично истегнување, атомите се движат по оската на молекулата. Постојат два начини на свиткување, кои се дегенерирани, што значи дека имаат иста фреквенција и иста енергија, поради симетријата на молекулата. Кога молекулата допира површина или допира друга молекула, двата модови на свиткување може да се разликуваат по фреквенција бидејќи интеракцијата е различна за двата модови. Некои од вибрационите модови се забележани во инфрацрвениот (IR) спектар: антисиметричниот мод на истегнување на брановиот број 2349 cm−1 (бранова должина 4,25 μm) и дегенерираниот пар на модови на свиткување на 667 cm−1 (бранова должина 15 μm). Симетричниот мод на истегнување не создава електричен дипол, така што не е забележан во IR спектроскопијата, но е откриен со Раманска спектроскопија на 1388 cm−1 (бранова должина 7,2 μm).